**Când apare luna**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când apare luna

Când luna apare rotundă și mare,

galbenă, pe cer,

luminează-n noapte cu razele-i coapte

ca-n vechiul bazar un bătrân felinar,

nocturn giuvaer!

atunci copacii-ntind cu frunze foșnind,

alungele umbre,

de par voievozi sau falnici irozi

cu fețele sumbre!

iar galbena culoare, palidă și moale,

străluce-ntotdeauna,

oglindită-n valuri, dincolo de dealuri,

când apare luna!

(foto: Sorina)